**Įregistruota juridiniu asmenų registre**

**2015 spalio 30d.**

Kodas 291199610

**VILNIAUS ŽYDŲ BENDRUOMENĖS ĮSTATAI**

1. **SKIRSNIS. BENDROJI DALIS**
   1. VILNIAUS ŽYDŲ BENDRUOMENĖ (toliau - Bendruomenė) yra ribotos civilinės atsakomybės viešasis juridinis asmuo, atstovaujantis Lietuvos žydams, ginantis ir tenkinantis jų viešuosius interesus ir koordinuojantis jų veiklą šių įstatų ribose.
   2. Nesutrumpintas Bendruomenės pavadinimas lietuvių kalba — VILNIAUS ŽYDŲ BENDRUOMENĖ. Nesutrumpintas Bendruomenės pavadinimas anglų kalba — VILNIUS JEWISH COMMUNITY.
   3. Bendruomenė yra LIETUVOS ŽYDŲ (LITVAKŲ) BENDRUOMENĖS narys.
   4. Bendruomenė veikia laikydamasi Lietuvos Respublikos Konstitucijos (toliau - Konstitucija), Lietuvos Respublikos Civilinio kodekso (toliau — Civilinis kodeksas), Lietuvos Respublikos Asociacijų įstatymo (toliau Asociacijų įstatymas), LR Tautinių mažumų bei kitų įstatymų, Vyriausybės nutarimų, kitų teisės aktų ir savo veiklą grindžia šiais įstatais.
   5. Bendruomenė turi savo pavadinimą, savo antspaudą, sąskaitas bankuose ir   
      organizacinį savarankiškumą\_. Bendruomenės veiklos laikotarpis yra neribotas.
   6. Bendruomenės finansiniai metai yra kalendoriniai metai.
   7. Bendruomenės teisinė forma — asociacija.
2. **SKIRSNIS. BENDRUOMENĖS VEIKLOS TIKSLAI IR UŽDAVINIAI**  
   Bendruomenės veiklos tikslai yra:
   1. atstovauti savo narius visuomeninėse, valstybinėse institucijose ir organizacijose, ginti jtI pilietines teises, nacionalinius, kultūrinius, religinius, turtinius ir kitus viešuosius interesus; skatinti tarptautiškumą bei socialinį dialogą.
   2. ginti žydus nuo antisemitizmo apraiškų ir diskriminacijos; mažinti diskriminaciją ir spręsti socialines problemas; Bendruomenės narių socialinės integracijos ir asmenų integracijos darbo rinką problemų sprendimas.
   3. dalyvauti savivaldybių rengiamų teisės aktų svarstyme, reikalui esant ir Lietuvos bei Europos Sąjungos teisės aktų, galinčių turėti įtakos Bendruomenės nariams, rengimo procese;
   4. rūpintis išlikusio nacionalizuoto ir kitaip neteisėtai nusavinto bei tapusio bešeimininkiu žydų nekilnojamojo turto gražinimu, sutinkamai su Lietuvos Respublikos galiojančiais įstatymais;
   5. bendradarbiauti su Lietuvos valstybės institucijomis, taip pat Lietuvos ir tarptautinėmis organizacijomis ir įstaigomis, tautinių mažumų organizacijomis, visais Bendruomenės narius dominančiais klausimais; Bendradarbiavimas su nevyriausybinėmis organizacijomis žmogaus teisių apsaugos srityje;
   6. remti tradicinio žydų gailestingumo ir labdaros atgimimą-,
   7. teikti labdarą ir paramą bei gauti paramą įstatymo nustatyta tvarka;
   8. visokeriopai skatinti tautinės kultūros tęstinumą ir įvairiapusį jos plėtojimą, žydų kultūrinio paveldo ir jo paminklų išsaugojimą bei puoselėjimą, ypatingą reikšmę teikiant žydų kapinių išsaugojimui, masinių žydų žudynių ir kovos vietų įamžinimui, nusipelniusių žydų atminties išsaugojimui Lietuvoje ir visame pasaulyje;
   9. ugdyti tautinę ir religinę savimonę, puoselėti hebrajų ir įdyš kalbas; tęsti žydų nacionalines tradicijos atkūrimo procesą, organizuoti švenčių bei atmintinų datų minėjimus, skatinti jaunimo apmokymą žydų kultūros ir mokslo pasaulio centruose. Organizuoti susitikimus su žymiais Lietuvos ir užsienio šalių mokslo, meno, kultūros veikėjais, seminarus žydų tautos istorijos klausimais, festivalius. Kalbų, mokymo, verslumo ir inovatyvių žydų švietimo metodų kūrimas ir diegimas, bendruomenės narių kompiuterinio raštingumo skatinimas;
   10. ypatingą dėmesį skirti žydų vaikų ir jaunimo auklėjimui, ugdymui, žydų kultūros, istorijos, tradicijos, religijos žinių diegimui, vaikų tautinės savimonės ugdymui, savišvietos„ profesinio mokymo ir fizinės kultūros skatinimui, palaikyti glaudžius ryšius su Lietuvos švietimo ir mokslo įstaigomis; tenkinti gabių vaikų ugdymo poreikius;
   11. išsaugoti holokausto atminimą, dalyvauti švietimo ir kitose kultūrinėse programose bei rengti jas, aiškinant holokausto tragediją jaunimui ir kitų tautybių atstovams;
   12. bendradarbiauti su kitų šalių žydų organizacijomis, ypatingai esančiomis Izraelyje ir dalyvauti jų veikloje;
   13. remti tolesnę Lietuvos žydų institucijų — žydų muziejaus, bibliotekų, klubų, spaudos, visuomeninių ir religinių susivienijimų, žydų mokyklų ir vaikų darželių, meno kolektyvų, kitų žydų institucijų veiklą;
   14. vykdyti bibliotekų veiklą — įsteigti biblioteką\_ bei remti bibliotekas, skiriant ypatingą dėmesį žydų kultūros, istorijos ir tradicijų ugdymui;
   15. kaupti, saugoti, restauruoti, tirti, eksponuoti bei populiarinti materialines ir dvasines žydų kultūros vertybes - įsteigti muziejų;
   16. vykdyti Lietuvos žydų mokslo, kultūros ir švietimo veiklas;
   17. Vykdyti ikimokyklinio ugdymo švietimo veiklą - įsteigti lopšelį — darželį.
3. **SKIRSNIS. BENDRUOMENĖS TEISĖS, PAREIGOS IR VEIKLOS RIBOJIMAI**
   1. Bendruomenė turi teisę:
      1. steigti juridinius asmenis teisės aktų nustatyta tvarka;
      2. steigti filialus ir atstovybes šalyje ir užsienyje;
      3. stoti asociacijas, įskaitant ir tarptautines, kurių tikslai ir veikla neprieštarauja Lietuvos Respublikos Konstitucijai, Asociacijų įstatymui ar kitiems teisės aktams;
      4. pirkti ar kitokiais įstatymu numatytais būdais įsigyti turtą, taip pat jį parduoti, išnuomoti, įkeisti ar kitaip juo disponuoti;
      5. turėti kitų Lietuvos Respublikos įstatymais numatytų civilinių teisių ir pareigų, būti ieškovu ir atsakovu teisme;
      6. nustatyta tvarka gauti pinigus ir kitą turtą kaip paramą, turėti rėmėjus;
      7. perleisti nuosavybės ar bet kokiomis kitomis teisėmis valdomą turtą ir lėšas, užtikrinti juo prievolių įvykdymą ar kitaip apriboti savo valdymo, naudojimo ir disponavimo teises jį tik tuo atveju, kai tuo siekiama įgyvendinti šiuose įstatuose nustatytus veiklos tikslus (įskaitant ir labdaros, ir paramos tikslus, nustatytus šiuose įstatuose pagal Labdaros ir paramos įstatymą), jeigu tai neprieštarauja galiojantiems įstatymams.
      8. Bendruomenės tikslų įgyvendinimui ir uždavinių sprendimui, sudaryti nuolatinius ar laikinus kolegialius vykdomuosius organus, specialistų komisijas, darbo grupės ir kt.
      9. gauti valstybės paramą ugdyti tautinę kultūrą ir švietimą;
      10. steigti mokyklas gimtąją kalba, ikimokyklines įstaigas; sporto draugijas, labdaros fondus
      11. turėti spaudą ir kitas informacijos priemones gimtąja kalba.
   2. Bendruomenė privalo:  
      1. kaip paramą gautus pinigus ir kitą turtą naudoti juos davusio asmens nurodytiems tikslams, jeigu asmuo tokius tikslus nurodė;
      2. kaip paramą gautus pinigus laikyti atskiroje sąskaitoje, taip pat sudaryti išlaidų sąmatą, jei tai numatyta teisės aktuose arba pinigus davęs asmuo to reikalauja;
      3. praktinę veiklą orientuoti ir vykdyti atsižvelgiant Bendruomenės narių interesus, jeigu jie atitinka Bendruomenės tikslus ir neprieštarauja daugumos Bendruomenės narių interesams;
      4. savo buveinėje, taip pat savo filialų ir atstovybių buveinėse turėti visų Bendruomenės narių sąrašą, su kuriuo turi teisę susipažinti kiekvienas Bendruomenės narys.
   3. Net ir 3.1.7. papunktyje nurodytais tikslais Bendruomenei draudžiama:
      1. neatlygintinai perduoti Bendruomenės turtą nuosavybėn bet kokiam asmeniui, išskyrus atvejus, kai turtas yra perduodamas labdaros ar paramos tikslais, nustatytais šiuose įstatuose pagal Labdaros ir paramos įstatymą;
      2. mokėti Bendruomenės steigėjui ar nariui išmokas iš pelno dalies ar perduoti likviduojamos Bendruomenės turto dalį, viršijančią stojamąjį nario įnašą ar mokestį;
      3. jokia forma skirstyti Bendruomenės turtą ir lėšas, įskaitant pelną, tačiau išskyrus labdarą ir paramą pagal Labdaros ir paramos įstatymą, tos Bendruomenės ir (ar) jos valdymo organų nariams, Bendruomenėje darbo sutarties pagrindu dirbantiems asmenims, išskyrus atvejus, kai yra mokamas darbo užmokestis, kitos su darbo teisiniais santykiais susijusios išmokos ir kai autorinės sutarties pagrindu mokamas autorinis atlyginimas, atlyginama už suteiktas paslaugas ar parduotas prekes;
      4. suteikti paskolas, įkeisti Bendruomenės turtą (išskyrus atvejus, kai turtas įkeičiamas Bendruomenės prievolėms užtikrinti), garantuoti, laiduoti ar kitaip užtikrinti kitų asmenų prievolių įvykdymą. Si nuostata netaikoma, kai skolinamasi iš kredito įstaigų ir kai Lietuvos Respublikos tarptautinės sutartys arba Lietuvos Respublikos įstatymai ar jų pagrindu priimti kiti teisės aktai numato kitaip;
      5. skolintis iš kitų asmenų, mokant neprotingai dideles palūkanas;
      6. pirkti prekes ir paslaugas už akivaizdžiai per didelę kainą;
      7. parduoti Bendruomenės turtą už akivaizdžiai per mažą kainą;
      8. steigti juridinį asmenį, kurio civilinė atsakomybė už juridinio asmens prievoles yra neribota, arba būti jo dalyviu;
      9. vykdyti valstybės ar savivaldybių, jų institucijų ar pareigūnų bei valstybės tarnautojų viešojo administravimo funkcijas, jeigu to nenumato kiti įstatymai;
      10. vykdyti profesinių sąjungų religinių bendruomenių, bendrijų ir centrų bei pagal jų kanonus, statutus ar kitas normas tos pačios religijos tikslams įgyvendinti įsteigtų juridinių asmenų, kredito unijų ir kitų juridinių asmenų, kurie yra kitos teisinės formos, funkcijas, jei šias funkcijas pagal įstatymų nuostatas gali vykdyti tik tam tikros teisinės formos juridiniai asmenys;
      11. ginkluoti savo narius, organizuoti jiems karinius mokymus ir steigti karinius būrius, išskyrus įstatymų numatytus atvejus.
4. **SKIRSNIS. BENDRUOMENĖS NARIAI, TEISĖS IR PAREIGOS**
   1. Bendruomenėje gali būti tikrieji ir garbės nariai.
   2. Bendruomenės tikraisiais nariais gali būti pilnametystės sulaukę ir veiksnūs Lietuvoje gyvenantys žydai bei jų šeimos nariai iš visų Lietuvos teritorijų, kur nėra regioninių žydų bendruomenių, o taip pat visi užsieniečiai žydai bei jų šeimos nariai, išreiškę raštu norą tapti Bendruomenės nariais, susipažinę su šiais įstatais ir įsipareigoję laikytis.
   3. Minimalus Bendruomenės narių skaičius - trys tikrieji nariai. Narys gali būti kelių asociacijų nariu.
   4. Visi tikrieji nariai turi lygias teises.
   5. Bendruomenės tikrieji nariai yra savarankiški savo ūkinėje, ekonominėje ir kitose veiklose.
   6. Bendruomenės garbės nariu gali būti bet kuris fizinis asmuo, turintis ypatingus nuopelnus, kuriuos turi įvertinti Bendruomenės valdyba ir gavęs Bendruomenės valdybos pritarimą. Garbės narys turi teisę dalyvauti Bendruomenės valdymo organuose bei susirinkime su patariamojo balso teise.
   7. Bendruomenės tikrieji nariai turi teisę:
      1. dalyvauti ir balsuoti slaptu arba atviru balsavimu Bendruomenės konferencijos nuožiūra;
      2. naudotis Bendruomenės teikiamomis paslaugomis;
      3. susipažinti su Bendruomenės dokumentais ir gauti visą Bendruomenės turimą informaciją apie jos veiklą;
      4. naudotis Bendruomenėje sukaupta informacija, simbolika ir Bendruomenės konferencijos nustatyta tvarka, naudotis Bendruomenės turtu;
      5. dalyvauti ruošiant ir vykdant Bendruomenės programas, projektus ir renginius;
      6. bet kada išstoti iš Bendruomenės arba sustabdyti savo įgaliojimus apie tai raštu informuodami Bendruomenės valdybą. Tokiu atveju stojamieji nario įnašai ir nario mokesčiai ar kitaip Bendruomenės nuosavybėn perduotos lėšos ir turtas negrąžinami, o narys turi atsiskaityti pagal prievoles;
      7. atstovauti Bendruomenę visose įmonėse, įstaigose ir organizacijose, valstybinės valdžios, valdymo ir vietos savivaldos institucijose, visose teismo įstaigose, gavus Bendruomenės pirmininko įgaliojimus;
      8. apskųsti teismui Bendruomenės konferencijos ir kitų Bendruomenės valdymo organų priimtus sprendimus;
      9. susipažinti su Bendruomenės narių sąrašu.
   8. Bendruomenės narys privalo:  
      1. pripažinti ir laikytis šių įstatų ir kitų Lietuvos Respublikos teisės aktų;
      2. vykdyti Bendruomenės konferencijos ir Bendruomenės valdybos priimtus sprendimus bei įpareigojamus;
      3. nustatyta tvarka mokėti Bendruomenės nario stojamąjį, einamuosius ir kitus mokesčius;
      4. nesutampant jo nuomonei su Bendruomenės valdybos ar Bendruomenės Konferencijos sprendimu, viešai neteikti savo nuomonės Bendruomenės
      5. saugoti jam atskleistas Bendruomenės ir jos narių paslaptis;
      6. teikti Bendruomenei informaciją bei kitą pagalbą, būtiną jos tikslams įgyvendinti;
   9. Bendruomenės garbės nariai turi visas išdėstytas teises, išskyrus balsavimo teisę.
5. **SKIRSNIS. NAUJŲ NARIŲ PRIĖMIMO, JŲ IŠSTOJIMO IR PAŠALINIMO IŠ BENDRUOMENĖS TVARKA BEI SĄLYGOS**
   1. ikrųjų narių priėmimo Bendruomenę klausimą sprendžia Bendruomenės valdyba, gavusi raštišką prašymą.
   2. Bendruomenės valdyba gali paprašyti asmens pateikti papildomus duomenis apie kandidato į Bendruomenės narius veiklą. Apie Bendruomenės valdybos sprendimą kandidatas Bendruomenės narius informuojamas raštu. Bendruomenės nariu tampama Bendruomenės valdybai priėmus sprendimą dėl naujo nario priėmimo ir tik sumokėjus stojamąjį ir pirmąjį Bendruomenės nario mokestį.
   3. Bendruomenės valdybos sprendimu tikrojo nario veikla Bendruomenės valdyboje arba Bendruomenėje gali būti suspenduota arba narys gali būti pašalintas, jeigu:
      1. nevykdo šiuose įstatuose nustatytų pareigų;
      2. sąmoningai kliudo Bendruomenei siekti užsibrėžtų tikslų;
      3. viršija savo ar jam suteiktus įgaliojimus;
      4. sistemingai (tris ir daugiau kartų) nemoka nario mokesčio ir nėra atleistas nuo mokesčio mokėjimo;
      5. pažeidžia Lietuvos Respublikos teisės aktus ir dėl to yra daroma žala Bendruomenei ar jos prestižui.
   4. Sprendimą apie nario pašalinimą priima Bendruomenės valdyba.
   5. Savanoriškai nutraukę savo veiklą Bendruomenės nariai, privalo padengti nario mokesčio įsiskolinimą (jeigu toks yra) iki pareiškimo apie išstojimą pateikimo Bendruomenės valdybai datos.
   6. Pašalinti arba savanoriškai nutraukę veiklą Bendruomenės nariai, neturi teisės pretenduoti Bendruomenės turtą, stojamuosius, einamuosius nario mokesčius ir tikslinius įnašus.
6. **SKIRSNIS. BENDRUOMENĖS ORGANAI**
   1. Aukščiausias Bendruomenės organas yra Konferencija.
   2. Konferencijos sprendimai gali būti skundžiami įstatymų nustatyta tvarka.
   3. Kolegialus valdymo organas yra Bendruomenės valdyba.
   4. Vienasmenis valdymo organas yra Bendruomenės pirmininkas (jis ir Bendruomenės valdybos pirmininkas).
   5. Visi Bendruomenės organų sprendimai skundžiami teismui įstatymo nustatyta tvarka.
7. **SKIRSNIS. KONFERENCIJOS SUŠAUKIMO TVARKA, KOMPETENCIJA, SPRENDIMŲ PRIĖMIMO TVARKA**
   1. Konferencijos šaukimas:
      1. Eilinę konferenciją\_ šaukia ir organizuoja Bendruomenės valdyba vieną kartą metuose ne vėliau kaip praėjus 4 mėnesiams po finansinių metų pabaigos ir atlikto nepriklausomo audito. Neeilinė konferencija šaukiama ne mažiau kaip 1/3 (vienos trečiosios) Bendruomenės narių reikalavimu arba Bendruomenė sprendimu.
      2. Apie šaukiamą konferenciją būtina viešai paskelbti Lietuvos dienraštyje „Lietuvos rytas" arba Bendruomenės narius informuoti raštu (paštu, faksu, elektroniniu paštu) ne vėliau kaip prieš 30 (trisdešimt) dienų. Kvietime turi būti nurodyta susirinkimo data ir vieta, numatoma darbotvarkė.
      3. Konferencija neturi teisės svarstyti ir priimti sprendimus darbotvarkėje neskelbtais klausimais.
      4. Ne mažiau kaip 1/10 (vienos dešimtosios) Bendruomenės narių siūlymu, pateiktu raštu ne vėliau kaip prieš 20 (dvidešimt) dienų iki paskelbtos konferencijos dienos, konferencijos darbotvarkę įtraukiami jų siūlomi papildomi darbotvarkės klausimai ir sprendimo projektas, o Bendruomenės nariai apie pakeitimus informuojami ne vėliau kaip prieš 10 (dešimt) dienų iki konferencijos.
      5. Bendruomenės narys, negalintis dalyvauti konferencijoje, gali įgalioti kitą narį balsuoti už jį visais konferencijos darbotvarkėje numatytais klausimais. Įgaliojime turi būti aiškiai nurodyta, kaip įgaliotas asmuo turi balsuoti kiekvienu darbotvarkės klausimu.
      6. Konferencija gali būti šaukiama teismo sprendimu, jei ji nebuvo sušaukta Bendruomenės įstatų nustatyta tvarka ir dėl to teismą kreipėsi Bendruomenės narys ar valdymo organas.
   2. Konferencijos kompetencija:
      1. priima, keičia ir papildo Bendruomenės įstatus;
      2. priima sprendimą dėl buveinės adreso pakeitimo;
      3. priima sprendimą dėl Bendruomenės pertvarkymo ar pabaigos (reorganizavimo ar likvidavimo);
      4. renka ir atšaukia Bendruomenės valdybos narius;
      5. nusprendžia dėl nario mokesčio įvedimo ir panaikinimo; nario mokesčio mokėj imo dydį ir tvarką nustato atskiras dokumentas;
      6. tvirtina praėjusių finansinių metų Bendruomenės veiklos ataskaitą, finansinę atskaitomybę, apsvarsto audito rezultatus ir įvertina Bendruomenės finansinę veiklą, programų projektus, ateinančių metų biudžetą;
      7. nustato Bendruomenės tikslus ir pagrindinius uždavinius;
      8. priima sprendimą dėl tapimo kitų juridinių asmenų dalyviu ar asociacijos nariu;
      9. priima sprendimą dėl leidimo Bendruomenės nariui naudotis Bendruomenės turtu;
      10. sprendžia kitus įstatymuose ir šiuose įstatuose nustatytus klausimus, kurie nepriskirti kitų organų kompetencijai ir jei pagal esmę tai nėra valdymo organo funkcijos.
      11. Konferencijos kvorumo nustatymo ir sprendimų priėmimo tvarka:
      12. Kiekvienas narys turi po 1 balsą. Konferencijoje dalyvaujančių narių skaičius nustatomas pagal registracijos sąraše nurodytą narių skaičių. Kvorumas nustatomas Konferencijos nuožiūra vadovaujantis protingumo principu. Nustačius esant kvorumą, pripažįstama, kad jis yra per visą Konferencijos laiką.
      13. Jeigu Konferencija nustato, jog nėra kvorumo, ne anksčiau kaip praėjus 5 (penkioms) dienoms ir ne vėliau kaip per 15 (penkiolika) dienų turi būti šaukiama pakartotinė Konferencija, kuri turi teisę priimti sprendimus neįvykusios Konferencijos darbotvarkės klausimais, nepriklausomai nuo to, kiek susirinkime dalyvauja Bendruomenės narių. Apie pakartotinę Bendruomenės Konferenciją nariams turi būti pranešta tokiu pat būdu kaip apie neįvykusios Konferencijos sušaukimą.
      14. Sprendimai, išskyrus dėl Bendruomenės įstatų pakeitimo ar papildymo, dėl Bendruomenės pertvarkymo ar pabaigos (reorganizavimo ar likvidavimo), priimami paprasta balsų dauguma, t.y. sprendimas laikomas priimtu, kai balsuojant už jį daugiau dalyvaujančių delegatų balsų yra „už" negu „prieš" (asmenys balsuodami susilaikę, neskaičiuojami — jie laikomi balsuojant nedalyvavusiais asmenimis). Sprendimams priimti dėl Bendruomenės įstatų pakeitimo ar papildymo, dėl Bendruomenės pertvarkymo ar pabaigos (reorganizavimo ar likvidavimo) reikia ne mažiau kaip 2/3 konferencijoje dalyvaujančių Bendruomenės narių balsų.
      15. Bendruomenės konferencijos sprendimai priimami atviru balsavimu. Slaptas balsavimas gali būti organizuojamas to reikalaujant daugiau nei 1/2 konferencijoje daIyvaujančht narių.
      16. Narys gali balsuoti tiek atviro balsavimo būdu, tiek ir raštu, užpildydamas balsavimo biuletenį. Balsavimui raštu prilyginamas balsavimas telekomunikacijų galiniais įrenginiais, jeigu yra užtikrinta teksto apsauga ir galima identifikuoti parašą. Balsavimo biuletenio forma tvirtinama atskiru dokumentu.
      17. Bendruomenės konferencijos svarstomus klausimus protokoluoja išrinktas sekretoriatas. Sekretoriato narių skaičių nustato konferencija. Sekretoriatą ir konferencijos pirmininką renka konferencija paprasta ba1sų dauguma. Konferencijai pasibaigus protokolą ne vėliau kaip per 14 (keturiolika) darbo dienų pasirašo konferencijos pirmininkas ir sekretoriato nariai.
8. **SKIRSNIS. BENDRUOMENĖS VALDYBA**
   1. Bendruomenės valdyba yra kolegialus valdymo organas - vadovauja Bendruomenės veiklai laikotarpiui tarp konferencijų.
   2. Bendruomenės valdybos rinkimo tvarka:
      1. Bendruomenės valdybą sudaro Bendruomenės nariai renkami konferencijoje ketveriems metams. Bendruomenės valdybos narių skaičių nustato konferencija. Bendruomenės valdyba savo veiklą pradeda pasibaigus jos narius išrinkusiai konferencijai. Bendruomenės pirmininkas vadovauja Bendruomenės Valdybai. Visi valdybos nariai turi lygias teises.
      2. Bendruomenės valdybą renka konferencija. Išrinktais laikomi kandidatai, surinkę daugiausia balsų.
      3. Jeigu balsavimas yra slaptas, i balsavimo biuletenį įtrauktų kandidatų turi būti daugiau, negu numatyta išrinkti Bendruomenės valdybos narių.
      4. Anksčiau laiko atsistatydinus Bendruomenės valdybos nariui, likusiam kadencijos laikui Bendruomenės valdybos narį renka artimiausia Konferencija, tačiau valdyba gali veikti, jeigu yra ne mažiau kaip 1/2 visų valdybos narių.
   3. Bendruomenės valdybos posėdžių tvarka:
      1. Bendruomenės valdybos posėdžiai turi būti rengiami ne rečiau kaip kartą per ketvirtį.
      2. Bendruomenės valdybos posėdis yra teisėtas, jeigu jame dalyvauja daugiau kaip pusė Bendruomenės valdybos narių, o teisėtais laikomi sprendimai, už kuriuos balsuoja ne daugiau kaip pusė dalyvaujančių narių. Visi nariai turi lygias balsavimo teises. Jeigu balsai pasiskirsto po lygiai, lemiamas yra Bendruomenės pirmininko balsas.
      3. Bendruomenės valdybos posėdžius šaukia Bendruomenės pirmininkas arba jį pavaduojantis asmuo ir prieš savaitę pateikia darbotvarkę Bendruomenės valdybos nariams. Bendruomenės valdyba šaukiama ir tada, kai ne mažiau kaip trys jos nariai raštu reikalauja ir nurodo svarstytiną klausimą. Šis reikalavimas privalo būti įvykdytas per 5 (penkias) darbo dienas.
      4. Bendruomenės valdybos posėdžiai yra protokoluojami. Pasibaigus posėdžiui protokolą ne vėliau kaip per 5 (penkias) darbo dienas pasirašo Bendruomenės valdybos posėdžio pirmininkas ir sekretorius. Pasirašyti Bendruomenės valdybos posėdžių protokolai Bendruomenės valdybos sprendimu gali būti viešai skelbiami.
   4. Bendruomenės valdybos kompetencija:
      1. šaukia ir organizuoja Bendruomenės konferenciją;
      2. užtikrina ir kontroliuoja Bendruomenės konferencijos priimtų sprendimų vykdymą, Bendruomenės pirmininko veiklą;
      3. priima sprendimus, susijusius su strateginėmis Bendruomenės nuostatomis ir tikslais, Bendruomenės vardu daro viešus pareiškimus ;
      4. Bendruomenės pirmininko teikimu nustato vicepirmininkų skaičių ir renka juos iš Bendruomenės valdybos narių tarpo;
      5. priima sprendimus dėl naujų Bendruomenės narių priėmimo ir narių šalinimo iš Bendruomenės, tvarko Bendruomenės narių sąrašą;
      6. Priima sprendimą pripažinti narį garbės nariu;
      7. priima sprendimą dėl juridinių asmenų steigimo ar dėl tapimo kitų juridinių asmenų dalyviu;
      8. teikia siūlymą Bendruomenės konferencijai nušalinti nuo pareigų, Bendruomenės valdybos narius, jeigu jie pažeidžia Bendruomenės įstatus arba Lietuvos Respublikos įstatymus ir dėl to yra daroma žala Bendruomenei, jos prestižui;
      9. tvirtina Bendruomenės mokos fondą, struktūrą, darbuotojų etatų sąrašą, darbo reglamentą ir pareiginius nuostatus;
      10. suderina su Bendruomenės nariais ir tvirtina vienkartinių įnašų atskiroms programoms ir projektams vykdyti dydžius ir mokėjimo tvarką;
      11. informuoja Bendruomenės narius apie Bendruomenės valdybos veiklos planus ir pravedamus posėdžius;
      12. tvirtina Bendruomenės valdybos veiklos planus ir biudžetą;
      13. sudaro nuolatines ir laikinas komisijas. Komisijos atskaitingos Bendruomenės valdybai.
      14. komisijų ir jtį narių skaičių ir darbo tvarką nustato Bendruomenės valdyba. Komisijai vadovauja jos pirmininkas. Komisijos sudaromos narių savanoriškumo principu. Jeigu komisijos darbo reglamentas nenustato kitaip, apie norą dirbti komisijoje narys raštu praneša Bendruomenės valdybai. Ši turi atsakyti į prašymą artimiausiame posėdyje. Bendruomenės valdyba apie atsisakymą tvirtinti nario kandidatūrą turi motyvuotai pranešti nariui;
   5. Valdyba negali priimti sprendimų priskirtų Bendruomenės konferencijos kompetencijai.
   6. Asmuo nustoja eiti valdybos nario pareigas, kai:
      1. įteikia rašytinį pranešimą apie ketinimą atsistatydinti nuo prašymo gavimo dienos ar;
      2. yra atšaukiamas iš Valdybos konferencijos sprendimu.
9. **SKIRSNIS. BENDRUOMENĖS PIRMININKAS**
   1. Bendruomenės pirmininkas yra vienasmenis valdymo organas.
   2. Bendruomenės pirmininko rinkimo tvarka:
      1. Bendruomenės pirmininką renka Konferencija ketverių metų laikotarpiui.
      2. Bendruomenės pirmininkas laikomas išrinktu, jeigu už ji balsuoja daugiau kaip pusė Konferencijoje dalyvaujančių Bendruomenės narių.
      3. Nė vienam kandidatui nesurinkus daugiau kaip pusės Bendruomenės Konferencijoje dalyvaujančių narių balsų, rengiamas pakartotinis balsavimas. Pakartotiniam balsavimui teikiami du kandidatai, surinkę daugiausia balsų. Išrinktu laikomas tas kandidatas, kuris pakartotinai balsuojant surinko daugiau balsų.
      4. Atsistatydinusio, atstatydinto arba tapusio neveiksnaus pirmininko pareigas Bendruomenės valdybos sprendimu eina jo pavaduotojas, o likusiai kadencijos daliai pirmininkui rinkti šaukiamas neeilinė konferencija kuri renka naują Bendruomenės pirmininką.
   3. Bendruomenės pirmininkas per se yra ir Bendruomenės valdybos pirmininkas ir pirmininkauja valdybos posėdžiams.
   4. Bendruomenės pirmininko kompetencija:
      1. organizuoja ir vadovauja Bendruomenės darbui;
      2. atstovauja Bendruomenės interesus visose valstybės ir nevalstybinėse institucijose, teismuose ir kitose įstaigose;
      3. sudaro darbo sutartis su Bendruomenės darbuotojais, pagal Bendruomenės valdybos patvirtintą etatų sąrašą, Bendruomenės įsteigtų filialų, atstovybių ir kitų juridinių asmenų vadovais, rengia ir tvirtina jų pareiginius nuostatus.
      4. Konferencijos bei Bendruomenės valdybos nustatytų įgaliojimų ribose tvarko Bendruomenės turtą, įskaitant ir pinigines lėšas;
      5. vadovaudamasi Lietuvos Respublikos įstatymais, šiais įstatais ir Bendruomenės kolegialių valdymo organų priimtais sprendimais, organizuoja ir vykdo Bendruomenės veiklą;
      6. užtikrina Bendruomenės kolegialių organų sprendimų vykdymą, operatyviai reaguoja būtinumą spręsti Bendruomenės iškilusias problemas; sprendžia Bendruomenės veiklos ir jos finansinius klausimus, vadovaujantis Bendruomenės konferencijos patvirtinta sąmata ir biudžetu bei Bendruomenės valdybos sprendimais dėl tikslinių įnašų panaudojimo;
      7. atidaro sąskaitas bankų įstaigose;
      8. konferencijai ir Bendruomenės valdybai teikia metinę finansinę atskaitomybę, pasiūlymus dėl Bendruomenės programų sąmatų ir veiklos sąnaudų biudžeto;
      9. išduoda įgaliojimus vykdyti toms funkcijoms, kurios yra jo kompetencijoje
      10. saugo Bendruomenės ir jos narių komercines (gamybines) ir kitas paslaptis;
      11. savo kompetencijos ribose atsako už Bendruomenės veiklos rezultatus ir finansinę atskaitomybę.
      12. Bendruomenės vardu sudaro sandorius;
   5. Bendruomenės pirmininkui nesant, jo funkcijas vykdo Bendruomenės pirmininko potvarkiu (įsakymu) paskirtas pavaduotojas.
10. **SKIRSNIS. DOKUMENTŲ IR KITOS INFORMACIJOS APIE BENDRUOMENĖS VEIKLĄ PATEIKIMO BENDRUOMENĖS NARIAMS TVARKA**
    1. Bendruomenės pirmininkas pateikia praėjusių finansinių metų ataskaitą Konferencijai.
    2. Bendruomenės praėjusių finansinių\_ metų veiklos ataskaitoje turi būti nurodyta:
       1. informacija apie Bendruomenės veiklą įgyvendinant įstatuose nustatytus veiklos tikslus;
       2. Bendruomenės narių skaičius finansinių metų pabaigoje;
       3. metinė finansinė atskaitomybė;
       4. samdomų Bendruomenės darbuotojų skaičius finansinių metų pabaigoje;
       5. kita Bendruomenės valdybos nustatyta informacija.
    3. Bendruomenės praėjusių finansinių metų veiklos ataskaita saugoma Bendruomenės buveinėje ir su ja turi teisę susipažinti kiekvienas Bendruomenės narys bei garbės narys. Bendruomenės tarybos sprendimu gali būti numatyti atvejai, kada leidžiama daryti minėtos ataskaitos kopijas ir jas teikti pageidaujantiems gauti informaciją apie Bendruomenės veiklą Bendruomenės nariams.
    4. Jeigu Bendruomenės narys keičia savo adresą, jis privalo pranešti Bendruomenei apie šį pakeitimą. To nepadarius, senuoju adresu išsiųstas pranešimas ar kitas dokumentas bus laikomas įteiktu tinkamai.
    5. Bendruomenės nariui pageidaujant susipažinti su Bendruomenės dokumentais ir gauti visą Bendruomenės turimą informaciją apie jos veiklą, kuri neatsispindi Bendruomenės veiklos ataskaitoje ir nebuvo pateikta nariams, jis kreipiasi į Bendruomenės pirmininką, kuris pateikia nariui pageidaujamus dokumentus ar informaciją tokia forma, kokia disponuoja.
11. **SKIRSNIS. BENDRUOMENĖS PRANEŠIMŲ IR SKELBIMŲ PASKELBIMO TVARKA, PAGAL KURIĄ SKELBIAMA VIEŠA INFORMACIJA**Bendruomenės pranešimai ir skelbimai, kurie pagal įstatymus ar Bendruomenės organų sprendimus turi būti skelbiami viešai, skelbiami VI Registrų centro leidžiamame elektroniniame leidinyje „Juridinių asmenų vieši pranešimai", išskyrus šiuose įstatuose nurodytus atvejus.
12. **SKIRSNIS. BENDRUOMENĖS TURTAS IR PAJAMŲ ŠALTINIAL STOJAMŲJŲ iNAŠŲ IR NARIŲ MOKESČIŲ MOKĖJIMO TVARKA.**
    1. Bendruomenės nuosavybės teise gali priklausyti pastatai, transporto priemonės, įrengimai ir kitas šiuose įstatuose numatytai veiklai reikalingas turtas, kuris gali būti įsigytas iš šio skirsnio 2 punkte nustatytų šaltinių lėšų, bei piniginės lėšos.
    2. Bendruomenės pajamų šaltiniai gali būti:
       1. narių stojamieji įnašai, narių mokesčiai ir tiksliniai įnašai,
       2. valstybės ir savivaldybių tikslinės paskirties lėšos ir turtas;
       3. Lietuvos bei užsienio fizinių ir juridinių asmenų parama, neatlygintinai perduotos lėšos ir turtas;
       4. palikimai, pagal testamentą tenkantys Bendruomenei;
       5. Bendruomenės įsteigtų juridinių asmenų pelnas;
       6. kredito įstaigų palūkanos, mokamos už jose esančias lėšas;
       7. kitos pajamos, Lietuvos Žydų Bendruomenės finansavimas;
    3. Bendruomenės turtas ir lėšos naudojami įstatuose nurodytiems tikslams įgyvendinti, ilgalaikiam turtui, inventoriui įsigyti ir eksploatuoti, darbuotojų ir struktūrinių padalinių personalui išlaikyti ir veiklai organizuoti.
    4. Bendruomenės narių stojamųjų įnašų, metinių nario mokesčių dydžiai nustatomi Bendruomenės konferencijos sprendimu, priimtu paprasta balsų dauguma. Metinis Bendruomenės nario mokestis mokamas ne rečiau kaip kas ketvirtį. Esant svarbioms priežastims atskiru sprendimus atskiri nariai gali būti atleisti nuo mokesčio mokėjimo.
13. **SKIRSNIS. BENDRUOMENĖS ISTATŲ KEITIMO TVARKA**
    1. Bendruomenės įstatai gali būti pakeisti konferencijos sprendimu, priimtu ne mažiau kaip 2/3 konferencijoje dalyvaujančių Bendruomenės narių balsų dauguma. Pakeistus Bendruomenės įstatus pasirašo konferencijos įgaliotas asmuo arba Bendruomenės pirmininkas.
    2. Įstatų\_ pakeitimai įsigalioja nuo jų įregistravimo juridinių asmenų registre. Kartu su įstatų pakeitimais Bendruomenės juridinių asmenų registrui turi pateikti visą pakeistų Bendruomenės įstatų tekstą (naują redakciją).
14. **SKIRSNIS. FILIALŲ, IR ATSTOVYBIŲ STEIGIMO BEI JŲ VEIKLOS NUTRAUKIMO TVARKA**
    1. Bendruomenė turi teisę steigti filialus ir atstovybes Lietuvos Respublikoje ir užsienio valstybėse. Filialas ir atstovybė nėra juridiniai asmenys.
    2. Filialai ir atstovybės steigiami, jų veikla nutraukiama Bendruomenės Valdybos sprendimu jų nuostatus tvirtina Bendruomenės valdyba. Filialai ir atstovybės steigiamos ir jų veikla nutraukiama teisės aktų nustatyta tvarka.
15. **SKIRSNIS. LĖŠŲ IR PAJAMŲ NAUDOJIMO, TAIP PAT BENDRUOMENĖS VEIKLOS KONTROLĖS TVARKA**
    1. Bendruomenei leidžiama nuosavybės ar bet kokiomis kitomis teisėmis valdomą turtą ir lėšas perleisti, užtikrinti juo prievolių įvykdymą ar kitaip apriboti savo valdymo, naudojimo ir disponavimo teises į jį tik tuo atveju, kai tuo siekiama įgyvendinti Bendruomenės įstatuose nustatytus veiklos tikslus (įskaitant ir labdaros, ir paramos tikslus, nustatytus įstatuose pagal Labdaros ir paramos įstatymą).
    2. Bendruomenei, net ir siekiant šiuose įstatuose nustatytų tikslų, draudžiama atlikti veiksmus uždraustus Asociacijų įstatymo.
    3. Bendruomenė pinigus, gautus kaip paramą, taip pat kitus negrąžintinai gautus pinigus ir kitą turtą naudoja juos davusio asmens nurodytiems tikslams, jeigu asmuo tokius tikslus nurodė. Bendruomenės negali priimti pinigų ar kito turto, jei duodantis asmuo nurodo juos naudoti kitiems, negu Bendruomenės įstatuose yra nustatyta, tikslams.
    4. Bendruomenės buhalterinė ir finansinė apskaita ir atskaitomybė sudaroma ir tvirtinama laikantis Lietuvos Respublikos teisės aktų nustatytos tvarkos.
    5. Bendruomenės finansinę atskaitomybę tvirtina Konferencija.
    6. Bendruomenės finansinę atskaitomybę tikrina nepriklausomas auditas kiekvienais metais iki konferencijos sušaukimo.
    7. Auditas, veikdamas sulig LR galiojančiais įstatymais ir Bendruomenės pirmininko pavedimu:
       1. tikrina Bendruomenės ūkinę ir finansinę veiklą ir kitus buhalterinės bei finansinės apskaitos dokumentus, atlieka kitus patikrinimus konferencijos pavedimu;
       2. artimiausiame Bendruomenės konferencijoje pateikia patikrinimų ataskaitą ir praneša apie visus patikrinimų metu nustatytus pažeidimus;
       3. saugo Bendruomenės paslaptis, kurias sužino, kontroliuodamas Bendruomenės veiklą.
16. **SKIRSNIS. BENDRUOMENĖS PERTVARKYMAS IR PABAIGA**
    1. Bendruomenė pertvarkoma ir pasibaigia (reorganizuojama ar likviduojama) Civilinio kodekso ir Asociacijų įstatymo nustatytomis sąlygomis ir tvarka.

Ši nauja Vilniaus žydit bendruomenės įstatų redakcija yra patvirtinta Bendruomenės konferencijoje 2015 m gegužės mėnesio 03 d.

Įstatai pasirašyti Vilniuje, 2015 m. gegužės mėn. 03 d. /

Vilniaus žydų bendruomenės pirmininkė

Faina Kukliansky parašas)